Tiefschwarz á afmælishátíð Party Zone 15. september . Bacardi og Party Zone í samvinnu við Iceland Air og Rás 2 kynna : Tiefschwarz á afmælishátíð Party Zone á Nasa 15. september Þýsku tónlistarmennirnir og ofursnúðarnir , Tiefschwarz , eru í dag eitt alheitasta númerið í danstónlistarheiminum . Þeir komu hingað í fyrra og slógu eftirminnilega í gegn og var mál manna að ferskari plötusnúðar hafi ekki komið hingað lengi . Síðan þá hafa þeir skotist uppá stjörnuhimininn með stæl , spilandi á stærstu hátíðum og klúbbum heims og gáfu út hina marglofuðu breiðskífu Eat Books . Einnig eru þeir eftirsóttir sem “ remixarar ” og hafa þeir t.d. remixað Madonnu , Depeche Mode , Missy Elliot , The Rapture og Goldfrapp . Tiefschwarz er skipuð bræðrunum Basti og Ali og koma þeir frá Berlín þar sem hlutirnir hafa heldur betur verið að gerast undanfarin misseri . “ Berlínarsándið ” er sjóðandi heitt og nánast allir klúbbar og plötusnúðar undir miklum áhrifum frá því þessa dagana . Endurkoma Tiefschwarz hingað er eitthvað sem margir hafa verið að biða eftir . Dansþáttur þjóðarinnar , Party Zone , stendur fyrir komu þeirra eins og áður og spila þeir nú á afmælishátíð þáttarins á Nasa . Nasa mun hafa tvö dansgólf þetta kvöld þar sem fram munu koma ásamt Tiefschwarz , danski plötusnúðurinn Kasper Bjork , Alfons X + DJ Casanova , Jack Schidt ( aka Margeir ) og Óli Ofur . Party Zone lofar einni massívustu dansskemmtun ársins . Styrktaraðliarnir sem gerðu þetta gerlegt eru Bacardi , G-Star búðin Laugavegi í samvinnu við Iceland Air . Fyrir ykkur sem viljið kanna menningar og næturlíf Berlínar er bent á að Flugleiðir hóf fyrr á þessu ári að fljúga til Berlínar í beinu áætlunarflugi á fimmtudögum og sunnudögum . Þær hafa mælst gríðarlega vel fyrir hjá fólki .